باناصا
{{معلومات مدينة أترية}}
'''باناصا''' هيّا مدينة [[مور]]ية [[أمازيغ]]ية [[لإمبراطورية الرومانية|رومانية]] قديمة، كترجع لؤصول ديالها ف لغالب ل [[لقرن رابع قبل لميلاد|لقرن رّابع قبل لميلاد]]، ؤلا حتا قبل. باناصا كانت عندها أهمية قتيصادية كبيرة حيت جات علا واد سوبوبوس ([[واد سبو]])، ؤ كانت مكونيكطية مزيان معا رّيزو د تّيجارة لمتوسطية ف لعصر لقديم.

من لعصر د [[لموحدين]] لموضع ولات عندو أهمية دينية كبيرة ب سباب لأضرحة ديال أوليا بحال سيدي علي بوجنون، [[سيدي حمد لݣرج]] ؤ [[سيدي بوعزة]].<ref name="perseus">{{مرجع ويب
|url=http://www.perseus.tufts.edu/hopper/text?doc=Perseus:text:1999.04.0006:entry=banasa
|language=en
|title=باناصا (سيدي علي بوجنون)، لمغريب
|access-date=19 يونيو 2021
|archive-url=https://web.archive.org/web/20230124034228/http://www.perseus.tufts.edu/hopper/text?doc=Perseus:text:1999.04.0006:entry=banasa
|archive-date=2023-01-24
|url-status=live
}}</ref>

مدينة باناصا حدد لموضع ديالها لباحت ل[[فرانسا]]وي [[شارل جوزيف تيسو]] ف 1871 من نقيشة تّلقات فيها، ؤ كانت قبل معروفة غير من لمكتوبات رّومانية.<ref name="warehouse">{{Cite journal
|title=An urban warehouse for foodstuffs in the Iulia Valentia Banasa colony (Mauretania Tingitana, Morocco) [مخزن حضري د لمواد د لماكلة ف يوليا والينتيا باناصا (موريطانية طّنجية، لمغريب)]
|author=فرانسيسكو مارطوريلا
|year=2020
|publisher=Antiquités africaines
|doi=10.4000/antafr.1888
}}</ref>

== سمية ==
تحت [[لمغريب ف عهد رومان|لحتيلال رّوماني]] كانت رسميا معروفة ب سمية ''يوليا والينتيا باناصا Iulia Valentia Banasa''. ف لوقت ديال لإمبراطور [[ماركوس أوريليوس]] تبدلات سّمية ل ''كولونيا أوريليا باناصا Colonia Aurelia Banasa''. سّباب ديال هاد تّبدال د سّمية ل حد سّاعة مامعروفش، مي تقدر تكون عندها علاقة معا ضطيرابات طرات ف لمدينة.<ref name="perseus"/>

== لموضع ==
[[فيشي:Maurétanie tingitane - Colonies et municipes romains-es.svg|تصغير|لموضع ديال باناصا]]
باناصا جات علا طّريق ما بين [[طانجا|طنجيس]] ؤ [[شالة|سالا كولونيا]]، علا ضّفة لجانوبية ديال [[واد سبو|سّوبوبوس]]، 17 كيلوميطر من [[مشرع بلقصيري]].<ref name="perseus"/>

== تاريخ ==
=== لفترة لمورية ===
[[فيشي:Banasa hoard.jpg|تصغير|60 [[ديناريوس]] ديال لماليك [[يوبا التاني|يوبا لموري]] تّلقاو ف باناصا ف 1907]]
لمدينة بدات غالبا كا [[ڤيلاج]] موري ف [[لقرن رابع قبل لميلاد|لقرن رّابع ق.م.]]، ؤلا قبل. كاينين أتار تّلقاو فيها يقدرو يكونو كيرجعو ل [[لقرن لخامس قبل لميلاد|لقرن لخامس]] ؤلا [[لقرن سات قبل لميلاد|سّات قبل لميلاد]].
من بعد ما مات لماليك [[بوكوس التاني|بوكوس تّاني]] ف [[عام 33 قبل لميلاد|33 ق.م.]]، [[لإمبراطورية الرومانية|لإمبراطورية رّومانية]] ولات مسيطرة علا مملكة موريطانية بشكل ماشي مباشر. ف لفترة ما بين فاش مات لماليك لّخر د سّلالة لمورية ديال [[باݣا]]، ؤ فاش تولا لماليك [[يوبا التاني|يوبا]] لحوكم ف [[عام 25 قبل لميلاد|25 ق.م.]]، لإمبراطور [[أوݣوستوس]] غادي يرد باناصا [[كولونيا رومانية|كولونيا]]، باش يسكنو فيها لعساكريا لمتقاعدين لي شاركو ف [[معركة أكتيوم]] ف [[31 قبل لميلاد]]، ولاكين لحوكم لفيعلي غادي يكون ف يد لماليك يوبا.<ref name="preromaine">{{Cite journal
|author=سيلڤي جيرار
|title=Banasa préromaine, un état de la question [باناصا لقبلرومانية، لمعرفة لحالية]
|year=1984
|publisher=Antiquités africaines
}}</ref> باناصا كانت من بين تلاتة د لمدون لي ردّها لإمبراطور أوݣوستوس [[كولونيا رومانية]]؛ جّوج لوخرين هوما [[بابا كامپيستريس|بابّا]] ؤ [[الدشر الجديد|زيليس]]. علا حساب لمؤرّخ [[ألمانيا|لألماني]] [[طيودور مومزن]]، علاين 10000 عساكري روماني ستاقرو ف هاد لمدون ب تلاتة ف لمجموع.

ملي وقع [[غتيال ديال لماليك پطوليمايوس لموري]] ف [[عام 40|40 ميلادية]]، لمدينة ف لغالب عرفات ضطيرابات سياسية ؤ جتيماعية. لكوش د لرض لي كاترجع ل لفترة قبل رّومانية، مغطية دابا ب طبقات غليضة ديال تّرسبات لوادية من [[فياضان]]ات د [[واد سبو]]. يلاه شي جوج بلايص، ف لجانوب ؤ شمال د لمدينة، فين كشفو لعولاما عليها. نقدرو نݣولو بلي باناصا ل حد سّاعة باقة ماكشفات علا أغلبية د لأسرار ديالها. لأتار لقدام لّولين لي تلقاو كانو علا عمق 10 ميترو تقريبا، ؤ هوما عيبارا علا طراف د لفخار لي ماكيشبهو ل حتا شي حاجة خرة تّلقات ف لموضع ؤ ماقدروش لباحتين يأرخوها ب تّدقيق.<ref name="perseus"/>

علا عمق 4.5 ميترو، تحت من طّبقة رّومانية، تّلقاو لأتار ديال بني قديم ديال طّين ؤ لقرمود ؤ فرارن ديال لمصاوبة د لفخار كيرجعو ل [[لقرن تاني قبل لميلاد|لقرن تّاني]] ؤ [[لقرن تالت قبل لميلاد|تّالت ق.م]]. ل نفس لفترة كيرجعو قبورا لي كاينين ف لجانوب شّرقي ديال لفوروم، ؤ تّلقاو فيهوم مجوهرات ب صيناعة بونيقية لي قدم من لقبورا، ؤ كيرجعو غالبا ل لقرن لخامس ؤ سّادس قبل لميلاد.<ref name="perseus"/>

=== لفترة رّومانية ===
ف [[عام 40|40 ميلادية]] ولات باناصا تابعة ل رّومان بشكل موباشير. من بين لأتار د لحياة ليومية د هاد لفترة لي تّلقاو كاينين حوانت، مخبازات، فرارن، حمامات ؤ معابد. تّلقاو حتا نقيشات علا لحجر ؤ علا ل[[برونز]]، منهوم عاداد د [[ديپلوم|دّيپلومات]] لعسكارية، ربعة د لمراسم (جمع مرسوم) ديال لپاطروناج، ؤ جوج ديال تّيكستات لقانونية، واحد منهوم كيعفي فيه لإمبراطور [[كاراكالا]] سّكان د باناصا من ضّرايب ف عام 216، ؤ لاخور لي كيتسما ''[[طابولا باناصيطانا]]''،<ref name="tabula">{{Cite journal
|title=La citoyenneté romaine au temps de Marc Aurèle et de Commode, d'après la Tabula Banasitana [لجنسية رّومانية ف لعهد ديال ماركوس أوريليوس ؤ كومودوس، علا حساب طّابولا باناصيطانا]
|author1=ويليام سيستون
|author2=موريس ؤزيناط
|year=1961
|publisher=Comptes rendus des séances de l'Académie des Inscriptions et Belles-Lettres
}}</ref> من لعهد ديال [[ماركوس أوريليوس]] ؤ ديال [[كومودوس]]، لي كيحدد شّروط باش لأجانب يقدرو ياخدو [[قوانين لجنسية ف لإمبراطورية رومانية|لجنسية رّومانية]]، ؤ طّاريقة د تّنضيم ديال لمجلس د لمستشارين.<ref name="perseus"/>

ف [[لقرن تالت|لقرن تّالت لميلادي]]، تخربات لمدينة ؤ تهجرات، قبل ݣاع من لقرار ديال لإمبراطور [[ديوكليتيان]] ف عام 258 باش تّخلا سّلطة رّومانية علا لجانوب د [[موريطانية الطنجية|موريطانية طّنجية]].<ref name="roman">{{مرجع ويب
|url=http://www.romeartlover.it/Tangier.html
|language=en
|title=باناصا ف عهد رّومان
|access-date=19 يونيو 2021
|archive-url=https://web.archive.org/web/20230605194001/http://www.romeartlover.it/Tangier.html
|archive-date=2023-06-05
|url-status=live
}}</ref>

=== لفترة لعصرية ===
لمدينة تعرف عليها لباحت ل[[فرانسا]]وي [[شارل جوزيف تيسو]] ف 1871 من نقيشة تّلقات فيه، ؤ زاد توكد هادشي ملي تّلقات كمشة فيها لألاف د لعوملات لقديمة حدا [[ضاريح|ضّاريح]] د [[سيدي علي بوجنون (والي صالح)|سيدي علي بوجنون]] ف 1904. ولاكين لبحت [[أركيولوجيا|لأركيولوجي]] ف باناصا مابدا حتال 1911، ؤ بشكل فيعلي ف 1933 تحت لإشراف ديال [[ريموند توڤنو|رايموند توڤنو]]، ؤ ب لمعاونة ديال [[ؤجين ألبيرطو]] ؤ [[أرمان لوكي]]. هاد لباحتين كانو مهتمين غير ب لأتار رّومانية، ؤ ماتسوقوش ل لبقايا د لحضارة لمورية لي سبقاتها.<ref name="preromaine"/>

== لمعمار ==
لمدينة تّبنات علا سّتيل رّوماني ف عهد أوݣوستوس، علا شكل تربيعة ب توجيه شمال جانوب، ؤ ف لفترة لّخرة ديال [[لإمبراطورية رومانية لغربية|لإمبراطورية رّومانية لغربية]]، تعاود لبني ديال تّربيعة ب توجيه شمال شرقي جانوب غربي.<ref name="perseus"/>

أقدم بني كشفو عليه لعولاما ل حد سّاعة ف أغلبيتو كيرجع ل [[لقرن لول|لقرن لّول لميلادي]]. ل هاد لفترة تأرخ [[فوروم روماني|لفوروم]] ف باناصا، لي تّبنا ف وقت لإمبراطور [[ماركوس أوريليوس]] فوق من فورومات قدام. هاد لفوروم كاين ف صّونطر د لمدينة، ؤ لأبعاد ديالو 34 ف 37 [[ميترو (عبرة)|ميترو]]. علا جّناب ديالو كاينين [[پورتيكة|پورتيكات]] ([[كولوار]]ات رومانيين)، ف شّمال ديالو [[باسيليكا]] ؤ ف شّرق ديالو قاعة ب جنب مقوس. ف لجانوب كاينين خمسة د [[سيلة|سّيلات]] قدّامهوم [[پورتيكة]]. هاد سّيلات مديورين فوق مينصة لي قدّامها حجرات مربعين لي ف لغالب كانو فوق منهوم [[تمتال|تماتيل]]. لبلان د لبني كيشبه لبلان ديال معابد تّلقاو ف مدون د موريطانية بحال [[وليلي (مدينة قديمة)|وليلي]]، [[شالة]] ؤ [[شرشال]] لي دابا كاينة ف [[جزاير|دزاير]]. حتا بنيان ديني أخور ماتّلقا ل حد سّاعة، من غير مبنى صغير يقدر يكون معبد كيرجع ل فترة مامعروفاش كاين ف لجانوب لغربي د لمدينة.<ref name="perseus"/>
[[فيشي:حجر مكتوب باللغة اللاتينية.jpg|تصغير|ستيلة رومانية مكتوبة ب [[لاتينية|لّاتينية]]]]
من بين لمباني لعمومية لي تّكشف عليهوم، كاينين [[حمام روماني|لحمامات]]، لي تّلقاو منهوم خمسة غير ف لبلاصة لي تحفرات ل حد دابا. ب لإضافة ل ''[[ماكيلوم]]'' (سوق مغطي) كاين ف لغرب ديال لفوروم، لي كان شاد تقريبا حي كامل بوحدو.<ref name="perseus"/>

دّيور د سّكنى د لأغنيا ف باناصا ماكيختالفوش علا دياول وليلي، من غير بلي ماشي مرفّحين ب نفس لمستوى. دّيور د نّاس لعاديين مامنضمينش مزيان، ؤ لبلان ديالهوم كيشبه ل دياول [[ليكسوس]] ؤ [[تامودا]]. بزاف د [[حانوت|لحوانت]] حتا هوما تّكتاشفو، من بينهوم [[مخبازة|مخبازات]]، لي تّم تّعرف عليهوم ب دّوزان لي فيهوم، شّي لي كينساجم معا نّوع د لمنتوج د لمنطقة بحال ل[[ݣمح]]، عكس لمعاصر د [[زيتون|زّيتون]] لي قلال يلا قارنّاهوم معا لي كاينين ف وليلي. لمضهر لعيان ديال هاد لمباني سبابو هوّا تّخدام د مواد رخيصة ف لبني، حيت لمقالع د لحجر ب جودة مزيانة كانو بعاد علا لمدينة. لقرمود لمقطع مزيان علا شكل مستطيل مخدمينو غير ف لمباني لعمومية، ؤلا ف تّزواق، لي زاد تطور ف [[لقرن تاني|لقرن تّاني]] ؤ [[لقرن تالت|لقرن تّالت ميلادي]] ب [[زليج|زّليج]] لي تأمپورطا من بلايص خرين، ؤلا مرسومات د لحيط ([[فريسكو]]ات).<ref name="perseus"/>

تصاور تخادو من سّما بينو بلي كاينين أتار ديال [[قشلة]] عسكارية ؤ قلعة ديفاعية ف لجانوب شّرقي د لمدينة، مي علا لرض مالقاو لعولاما حتا شي أتار باينة.<ref name="perseus"/>

== لقتيصاد ؤ لموارد ==
=== صّيناعة د لفخار ===
{{مقالة متعمقة|صيناعة د لفخار ف لمغريب}}
لأتار ديال فرارن د لفخار من لقرن تّاني ؤ تّالت قبل لميلاد كاتدل علا صّيناعة لمحلية ف باناصا. صّناع لباناصيين كانو كينتجو ماعون د ل[[فخار]] مصبوغ ب ستيل لي كان متأتر ب سّتيل د لفخار [[إيبيريا|لإيبيري]] ؤ [[لحضارة لقرطاجية|لبونيقي]] لي كانو معروفين ؤ منتاشرين بزاف ف لمنطقة د [[لبحر الشامي|لبحر دّخلاني]].

== طّقوس دّيانية ==
كاينين نقيشات كيدلو علا لممارسة د طّقوس ديال [[ديانة رومانية|دّيانة رّومانية]] ف باناصا. ب لإضافة ل [[رب|رّبايب]] د ليونان بحال رّبة [[سيبيل]]، ؤ رّبة ل[[مصر]]ية [[إيزيس]].

== تصاور ==
<gallery mode="packed" heights="200px">
فيشي:Banassa pire ås scrijhaedjes.jpeg|حجرة تدكارية مكتوب فوقها ب اللاتينية
فيشي:مدخل بناصا الغربي.jpg|الدخلة لغربية ديال باناصا
فيشي:بقايا باناصا الأثرية 2.jpg|
فيشي:ضريح سيدي علي بوجنون.JPG|ضريح سيدي علي بوجنون
فيشي:Cabeza de serpiente (52339584302).jpg|تمتال ديال راس حنش تلقى ف باناصا
</gallery>

== مصادر ==
{{عيون}}

== مزاود ==
* [https://www.manar-al-athar.ox.ac.uk/pages/collections_featured.php?parent=7917 تصاور ديال باناصا]

== شوف تا ==
* [[شالة]]
* [[ليكسوس]]
* [[تامودا]]
* [[وليلي (مدينة قديمة)|وليلي]]

{{Commons category|Iulia Valentia Banasa}}
{{مدون مغريبية أترية|state=expanded}}
{{تاريخ لقديم د شمال إفريقيا|state=collapsed}}
{{ضبط مخازني}}
{{تصنيفات د معلومات مدينة أترية}}

[[تصنيف:باناصا| ]]
[[تصنيف:مدون مغريبية أتارية]]
[[تصنيف:جهة الرباط سلا القنيطرة]]
[[تصنيف:لإمبراطورية الرومانية]]
[[تصنيف:موقع أتاري ف لمغريب]]
[[تصنيف:مقالات فيها مصدر و 3000 بايت]]
[[تصنيف:موريطانية الطنجية]]
[[تصنيف:إقليم قنيطرة]]
[[تصنيف:مدون د موريطانية]]
باناصا هيّا مدينة مورية أمازيغية رومانية قديمة، كترجع لؤصول ديالها ف لغالب ل لقرن رّابع قبل لميلاد، ؤلا حتا قبل. باناصا كانت عندها أهمية قتيصادية كبيرة حيت جات علا واد سوبوبوس (واد سبو)، ؤ كانت مكونيكطية مزيان معا رّيزو د تّيجارة لمتوسطية ف لعصر لقديم.

من لعصر د لموحدين لموضع ولات عندو أهمية دينية كبيرة ب سباب لأضرحة ديال أوليا بحال سيدي علي بوجنون، سيدي حمد لݣرج ؤ سيدي بوعزة.

مدينة باناصا حدد لموضع ديالها لباحت لفرانساوي شارل جوزيف تيسو ف 1871 من نقيشة تّلقات فيها، ؤ كانت قبل معروفة غير من لمكتوبات رّومانية.

 سمية 
تحت لحتيلال رّوماني كانت رسميا معروفة ب سمية يوليا والينتيا باناصا Iulia Valentia Banasa. ف لوقت ديال لإمبراطور ماركوس أوريليوس تبدلات سّمية ل كولونيا أوريليا باناصا Colonia Aurelia Banasa. سّباب ديال هاد تّبدال د سّمية ل حد سّاعة مامعروفش، مي تقدر تكون عندها علاقة معا ضطيرابات طرات ف لمدينة.

 لموضع 
تصغير|لموضع ديال باناصا
باناصا جات علا طّريق ما بين طنجيس ؤ سالا كولونيا، علا ضّفة لجانوبية ديال سّوبوبوس، 17 كيلوميطر من مشرع بلقصيري.

 تاريخ 
 لفترة لمورية 
تصغير|60 ديناريوس ديال لماليك يوبا لموري تّلقاو ف باناصا ف 1907
لمدينة بدات غالبا كا ڤيلاج موري ف لقرن رّابع ق.م.، ؤلا قبل. كاينين أتار تّلقاو فيها يقدرو يكونو كيرجعو ل لقرن لخامس ؤلا سّات قبل لميلاد.
من بعد ما مات لماليك بوكوس تّاني ف 33 ق.م.، لإمبراطورية رّومانية ولات مسيطرة علا مملكة موريطانية بشكل ماشي مباشر. ف لفترة ما بين فاش مات لماليك لّخر د سّلالة لمورية ديال باݣا، ؤ فاش تولا لماليك يوبا لحوكم ف 25 ق.م.، لإمبراطور أوݣوستوس غادي يرد باناصا كولونيا، باش يسكنو فيها لعساكريا لمتقاعدين لي شاركو ف معركة أكتيوم ف 31 قبل لميلاد، ولاكين لحوكم لفيعلي غادي يكون ف يد لماليك يوبا. باناصا كانت من بين تلاتة د لمدون لي ردّها لإمبراطور أوݣوستوس كولونيا رومانية؛ جّوج لوخرين هوما بابّا ؤ زيليس. علا حساب لمؤرّخ لألماني طيودور مومزن، علاين 10000 عساكري روماني ستاقرو ف هاد لمدون ب تلاتة ف لمجموع.

ملي وقع غتيال ديال لماليك پطوليمايوس لموري ف 40 ميلادية، لمدينة ف لغالب عرفات ضطيرابات سياسية ؤ جتيماعية. لكوش د لرض لي كاترجع ل لفترة قبل رّومانية، مغطية دابا ب طبقات غليضة ديال تّرسبات لوادية من فياضانات د واد سبو. يلاه شي جوج بلايص، ف لجانوب ؤ شمال د لمدينة، فين كشفو لعولاما عليها. نقدرو نݣولو بلي باناصا ل حد سّاعة باقة ماكشفات علا أغلبية د لأسرار ديالها. لأتار لقدام لّولين لي تلقاو كانو علا عمق 10 ميترو تقريبا، ؤ هوما عيبارا علا طراف د لفخار لي ماكيشبهو ل حتا شي حاجة خرة تّلقات ف لموضع ؤ ماقدروش لباحتين يأرخوها ب تّدقيق.

علا عمق 4.5 ميترو، تحت من طّبقة رّومانية، تّلقاو لأتار ديال بني قديم ديال طّين ؤ لقرمود ؤ فرارن ديال لمصاوبة د لفخار كيرجعو ل لقرن تّاني ؤ تّالت ق.م. ل نفس لفترة كيرجعو قبورا لي كاينين ف لجانوب شّرقي ديال لفوروم، ؤ تّلقاو فيهوم مجوهرات ب صيناعة بونيقية لي قدم من لقبورا، ؤ كيرجعو غالبا ل لقرن لخامس ؤ سّادس قبل لميلاد.

 لفترة رّومانية 
ف 40 ميلادية ولات باناصا تابعة ل رّومان بشكل موباشير. من بين لأتار د لحياة ليومية د هاد لفترة لي تّلقاو كاينين حوانت، مخبازات، فرارن، حمامات ؤ معابد. تّلقاو حتا نقيشات علا لحجر ؤ علا لبرونز، منهوم عاداد د دّيپلومات لعسكارية، ربعة د لمراسم (جمع مرسوم) ديال لپاطروناج، ؤ جوج ديال تّيكستات لقانونية، واحد منهوم كيعفي فيه لإمبراطور كاراكالا سّكان د باناصا من ضّرايب ف عام 216، ؤ لاخور لي كيتسما طابولا باناصيطانا، من لعهد ديال ماركوس أوريليوس ؤ ديال كومودوس، لي كيحدد شّروط باش لأجانب يقدرو ياخدو لجنسية رّومانية، ؤ طّاريقة د تّنضيم ديال لمجلس د لمستشارين.

ف لقرن تّالت لميلادي، تخربات لمدينة ؤ تهجرات، قبل ݣاع من لقرار ديال لإمبراطور ديوكليتيان ف عام 258 باش تّخلا سّلطة رّومانية علا لجانوب د موريطانية طّنجية.

 لفترة لعصرية 
لمدينة تعرف عليها لباحت لفرانساوي شارل جوزيف تيسو ف 1871 من نقيشة تّلقات فيه، ؤ زاد توكد هادشي ملي تّلقات كمشة فيها لألاف د لعوملات لقديمة حدا ضّاريح د سيدي علي بوجنون ف 1904. ولاكين لبحت لأركيولوجي ف باناصا مابدا حتال 1911، ؤ بشكل فيعلي ف 1933 تحت لإشراف ديال رايموند توڤنو، ؤ ب لمعاونة ديال ؤجين ألبيرطو ؤ أرمان لوكي. هاد لباحتين كانو مهتمين غير ب لأتار رّومانية، ؤ ماتسوقوش ل لبقايا د لحضارة لمورية لي سبقاتها.

 لمعمار 
لمدينة تّبنات علا سّتيل رّوماني ف عهد أوݣوستوس، علا شكل تربيعة ب توجيه شمال جانوب، ؤ ف لفترة لّخرة ديال لإمبراطورية رّومانية لغربية، تعاود لبني ديال تّربيعة ب توجيه شمال شرقي جانوب غربي.

أقدم بني كشفو عليه لعولاما ل حد سّاعة ف أغلبيتو كيرجع ل لقرن لّول لميلادي. ل هاد لفترة تأرخ لفوروم ف باناصا، لي تّبنا ف وقت لإمبراطور ماركوس أوريليوس فوق من فورومات قدام. هاد لفوروم كاين ف صّونطر د لمدينة، ؤ لأبعاد ديالو 34 ف 37 ميترو. علا جّناب ديالو كاينين پورتيكات (كولوارات رومانيين)، ف شّمال ديالو باسيليكا ؤ ف شّرق ديالو قاعة ب جنب مقوس. ف لجانوب كاينين خمسة د سّيلات قدّامهوم پورتيكة. هاد سّيلات مديورين فوق مينصة لي قدّامها حجرات مربعين لي ف لغالب كانو فوق منهوم تماتيل. لبلان د لبني كيشبه لبلان ديال معابد تّلقاو ف مدون د موريطانية بحال وليلي، شالة ؤ شرشال لي دابا كاينة ف دزاير. حتا بنيان ديني أخور ماتّلقا ل حد سّاعة، من غير مبنى صغير يقدر يكون معبد كيرجع ل فترة مامعروفاش كاين ف لجانوب لغربي د لمدينة.
تصغير|ستيلة رومانية مكتوبة ب لّاتينية
من بين لمباني لعمومية لي تّكشف عليهوم، كاينين لحمامات، لي تّلقاو منهوم خمسة غير ف لبلاصة لي تحفرات ل حد دابا. ب لإضافة ل ماكيلوم (سوق مغطي) كاين ف لغرب ديال لفوروم، لي كان شاد تقريبا حي كامل بوحدو.

دّيور د سّكنى د لأغنيا ف باناصا ماكيختالفوش علا دياول وليلي، من غير بلي ماشي مرفّحين ب نفس لمستوى. دّيور د نّاس لعاديين مامنضمينش مزيان، ؤ لبلان ديالهوم كيشبه ل دياول ليكسوس ؤ تامودا. بزاف د لحوانت حتا هوما تّكتاشفو، من بينهوم مخبازات، لي تّم تّعرف عليهوم ب دّوزان لي فيهوم، شّي لي كينساجم معا نّوع د لمنتوج د لمنطقة بحال لݣمح، عكس لمعاصر د زّيتون لي قلال يلا قارنّاهوم معا لي كاينين ف وليلي. لمضهر لعيان ديال هاد لمباني سبابو هوّا تّخدام د مواد رخيصة ف لبني، حيت لمقالع د لحجر ب جودة مزيانة كانو بعاد علا لمدينة. لقرمود لمقطع مزيان علا شكل مستطيل مخدمينو غير ف لمباني لعمومية، ؤلا ف تّزواق، لي زاد تطور ف لقرن تّاني ؤ لقرن تّالت ميلادي ب زّليج لي تأمپورطا من بلايص خرين، ؤلا مرسومات د لحيط (فريسكوات).

تصاور تخادو من سّما بينو بلي كاينين أتار ديال قشلة عسكارية ؤ قلعة ديفاعية ف لجانوب شّرقي د لمدينة، مي علا لرض مالقاو لعولاما حتا شي أتار باينة.

 لقتيصاد ؤ لموارد 
 صّيناعة د لفخار 

لأتار ديال فرارن د لفخار من لقرن تّاني ؤ تّالت قبل لميلاد كاتدل علا صّيناعة لمحلية ف باناصا. صّناع لباناصيين كانو كينتجو ماعون د لفخار مصبوغ ب ستيل لي كان متأتر ب سّتيل د لفخار لإيبيري ؤ لبونيقي لي كانو معروفين ؤ منتاشرين بزاف ف لمنطقة د لبحر دّخلاني.

 طّقوس دّيانية 
كاينين نقيشات كيدلو علا لممارسة د طّقوس ديال دّيانة رّومانية ف باناصا. ب لإضافة ل رّبايب د ليونان بحال رّبة سيبيل، ؤ رّبة لمصرية إيزيس.

 تصاور 

 مصادر 

 مزاود 
 تصاور ديال باناصا

 شوف تا 
 شالة
 ليكسوس
 تامودا
 وليلي

 
تصنيف:مدون مغريبية أتارية
تصنيف:جهة الرباط سلا القنيطرة
تصنيف:لإمبراطورية الرومانية
تصنيف:موقع أتاري ف لمغريب
تصنيف:مقالات فيها مصدر و 3000 بايت
تصنيف:موريطانية الطنجية
تصنيف:إقليم قنيطرة
تصنيف:مدون د موريطانية